לאונור, נסיכת אסטוריאס

הנסיכה לאונור דה טודוס לוס סנטוס מבורבון ואורטיס (בספרדית: Leonor de Todos los Santos de Borbón y Ortiz; נולדה ב-31 באוקטובר 2005) היא בתם הבכורה של פליפה השישי, מלך ספרד ולטיסיה, מלכת ספרד. יורשת העצר לכתר הספרדי.

ביוגרפיה
לאונור נולדה ב-31 באוקטובר 2005 במדריד בניתוח קיסרי. המשפחה המלכותית הודיעה על הלידה לתקשורת באמצעות הודעת SMS. התינוקת הוטבלה בארמון סרסואלה ב-14 בינואר 2006 על ידי הארכיבישוף של מדריד, אנטוניו רוקו ורלה . כמו אביה, הוטבלה באמצעות מים שיובאו מנהר הירדן במיוחד לכבוד האירוע. השם שניתן לה, לאונור, ניתן בפעם הראשונה לנסיכה יורשת עצר בספרד. כמו כן, נוספה לשמה התוספת "דה טודוס לוס סנטוס" (שפירושה "של כל הקדושים"), כנהוג בקרב שושלת בית בורבון. סנדקיה של לאונור הם סביה מצד אביה, המלך חואן קרלוס הראשון והמלכה סופיה. הוכרז כי תאי גזע מחבל הטבור שלה יישלחו למרכז פרטי באריזונה, דבר שיצר התנגדות ומחלוקת בספרד.

על פי חוקת ספרד משנת 1978, לאונור היא יורשת העצר לכתר הספרדי, והיא קיבלה את התואר נסיכת אסטוריאס ביום שבו אביה פליפה הוכתר למלך ספרד. כל עוד לא ייוולד לאביה בן, שכן סעיף 57 לחוקת ספרד קובע כי בנים קודמים לאחיותיהם בסדר הירושה. כך, למשל, אביה פליפה הוא המלך מכוח סעיף זה, למרות שנולד לאחר שתי אחיותיו, אלנה, דוכסית לוגו וכריסטינה דה בורבון אי גרסיה. סעיף זה עורר ויכוח ער בציבור הספרדי, והועלתה דרישה לשנותו כך שלא יפלה בין בנים לבנות בסדר ההורשה.

אילן יוחסין

קישורים חיצוניים

הערות שוליים

אבירי מסדר גיזת הזהב
משפחת המלוכה הספרדית
ילדי משפחות מלוכה
יורשי עצר
בית בורבון
ספרדיות שנולדו ב-2005
ספרדים שנולדו ב-2005